# ***Csanytelek Község Önkormányzata Jegyzőjétől***





*6647 Csanytelek, Volentér János tér 2. sz.*

## *🖀: 63/578-512, 06/20/3142365 Email: jegyzo@csanytelek.hu*

CS/1557-2/2023.

**E l ő t e r j e s z t é s**

**Csanytelek Község Önkormányzata Képviselő-testülete 2023. októberi ülésére**

**Tárgy:** a *fogorvosi körzet fogászati alapellátására kötött feladatellátási szerződés 5. módosítása jóváhagyása*

**Tisztelt Képviselő-testület!**

Emlékeztetem Önöket arra, hogy a Képviselő-testület a **Csanytelek 1. sz. fogorvosi körzete feladatellátásával 2018. szeptember 01. napjától Dr. Makai-Kis Szabina fogorvost bízta meg területi ellátási kötelezettséggel.**

A Képviselő-testület határozatával jóváhagyott Feladatellátási szerződésében *heti 21.5 órás rendelési időkeretet* szerepeltetett. A 43/1999. (III. 31.) Korm. rendeletben foglaltak szerint a lakosságszám alapján számított közfinanszírozott rendelési idő 2019. június hónaptól kezdődően heti 21 órára változott, melynek következtében a Feladatellátási szerződést másodízben is módosítani kellett. A feladatellátási szerződés módosításának elmaradása veszélyeztette volna az Mötv. 13. § (1) bekezdés 4. pontja szerinti kötelező önkormányzati egészségügyi alapellátás feladata biztonságát, vele a feladat finanszírozását. A működési engedélyen átvezetésre került a módosítás, továbbá a fogászati alapellátás keretébe tartozó fogászati röntgen ellátás is.

Az eredeti szerződés 3. módosítását eredményezte a 2021. 09. 01. napjától megváltozott *heti rendelési idő helyett új rendelési idő bevezetése,* amely kedvező fogadtatásra talált a település lakossága körében.

A Feladatellátó egyéni vállalkozóként végezte tevékenységét, melyet 2022. március 01. napjától társas vállalkozásban folytat SzabinaDent Kft név alatt, ezért a testület a 7/2022. (I. 28.) Ökt határozatával 4. ízben is módosította a feladatellátási szerződést 2022. március 1. napjától.

**Dr. Makai-Kis Szabina** 2023. szeptember 28. napján kelt, október 9. napján benyújtott kérelmében a fogászati alapellátásra kötött feladatellátási szerződése 2024. január 01. napjával való módosítását kezdeményezte, miszerint a feladatát a szülési szabadsága idejére két helyettesítő fogorvos látja el, akik rendelési ideje egybeesik a helyi rendelési idővel, ezért annak jövő év január 1. napjától való módosítása elengedhetetlen.

A feladatellátás során a helyettesítés rendjére vonatkozó hatósági eljárás a Feladatellátót terheli, míg a rendelési idő módosításának joga és kötelezettsége a testület feladat- és hatáskörébe tartozik.

Indítványozom a fent írtak alapján tárgyi előterjesztésben foglaltak szerint, a fogászati alapellátásra kötött feladatellátási szerződés 5. módosításaként, egységes szerkezetben kiadott, 2024. január 01. napjával való hatálybalépéssel történő jóváhagyását.

**Tisztelt Képviselő-testület!**

Javaslom a tárgyi előterjesztés, annak határozati javaslata és a feladatellátási szerződés Képviselő-testület általi tárgyalását és a Pénzügyi Ellenőrző, Foglalkoztatási és Településfejlesztési Bizottság tárgyban kialakított véleménye figyelembevételével való elfogadását.

C s a n y t e l e k, 2023. október 17.

Tisztelettel:

………………………………

Kató Pálné jegyző

**…/2023. (X. ) Ökt határozat**

**Tárgy:** *a* *fogorvosi körzet alapellátására kötött feladatellátási szerződés 5. módosítása jóváhagyása*

**Határozati j a v a s l a t**

Csanytelek Község Önkormányzata Képviselő-testülete megtárgyalta a tárgyi előterjesztésben foglaltakat, figyelembe vette a Pénzügyi Ellenőrző, Foglalkoztatási és Településfejlesztési Bizottság tárgyban kialakított véleményét és az alábbi döntést hozta.

1. A Képviselő-testület az általa tárgyban a **SzabinaDent Kft. ügyvezetőjével Dr. Makai-Kis Szabina fogorvossal** a Csanyteleki 1. sz. fogorvosi körzetben területi ellátási kötelezettséggel feladatellátási szerződésben megbízott  *2024. január 01. napjától megváltoztatja* az eddigi rendelési időt az e határozathoz 1. mellékletként csatolt módosított és egységes szerkezetben kiadott feladatellátási szerződében foglaltak szerint, megváltoztatva a tárgyban kötött szerződés 3. pontjában foglaltakat.
2. A Képviselő-testület felhatalmazza Erhard Gyula polgármester urat a tárgyi 5. ízben módosított és egységes szerkezetbe foglalt feladatellátási szerződés aláírására és további szükséges intézkedések megtételére.
3. A Képviselő-testület felkéri Kató Pálné jegyzőt a tárgyban szükséges intézkedések megtételére: a módosított és egységes szerkezetbe foglalt feladatellátási szerződés aláírását követően a Csongrád-Csanád Vármegyei Kormányhivatal Szentesi Járási Népegészségügyi Osztálya, a **SzabinaDent Kft. ügyvezetője** Dr. Makai-Kis Szabina fogorvos és a NEAK számára tárgyi feladatellátási szerződés módosított és egységes szerkezetbe foglalt változata elektronikus úton történő megküldésére.

Végrehajtás határideje: azonnal, 2023. október 31.

Végrehajtásért felelős: Erhard Gyula polgármester a módosított és egységes szerkezetbe foglalt feladatellátási szerződés aláírásáért

Kató Pálné jegyző az aláírt feladatellátási szerződések illetékes hatóságokhoz való megküldéséért

Beszámolás határideje: végrehajtást követő soros testületi ülésen

Határozatról értesítést kap:

* Csanytelek Község Önkormányzata Képviselő-testülete Tagjai (Helyben)
* Erhard Gyula polgármester
* Dr. Makai-Kis Szabina fogorvos (SzabinaDent Kft.)
* Kató Pálné jegyző és általa
* Csongrád-Csanád Vármegyei Kormányhivatal Szentesi Járási Népegészségügyi Osztálya (Szentes)
* Nemzeti Egészségbiztosítási Alapkezelő (Szeged)
* Tóth Józsefné Adó- és Pénzügyi Iroda Vezetője
* Irattár