Okirat száma: A/8-23/2023.

Módosító okirat

**Az Alsó- Tisza-menti Többcélú Óvodák és Mini Bölcsődék az Alsó- Tisza-menti Önkormányzati Társulás Társulási Tanácsa által 2023. május 26. napján kiadott, A/8-17/2023. számú alapító okiratát az államháztartásról szóló 2011. évi CXCV. törvény 8/A. §-a és a nemzeti köznevelésről szóló 2011. évi CXC. törvény 21. § (2) és (3) bekezdése alapján – a 48/2023. (X. 27.) Atmöt határozatra figyelemmel – a következők szerint módosítom:**

1. **Az alapító okirat 5.1 alpontjában a**

„A költségvetési szerv vezetőjének megbízási rendje: A költségvetési szerv vezetőjét a közalkalmazottak jogállásáról szóló 1992. évi XXXIII. törvény és a pedagógusok előmeneteli rendszeréről és a közalkalmazottak jogállásáról szóló 1992. évi XXXIII törvény köznevelési intézményekben történő végrehajtásáról szóló 326/2013. (VIII. 30.) kormányrendeletben maghatározottak alapján, pályázat útján 5 éves időtartamra az Alsó- Tisza-menti Önkormányzati Társulás Társulási Tanácsa bízza meg. A költségvetési szerv vezetője felett az egyéb munkáltatói jogokat a Társulás Társulási Tanácsa Elnöke gyakorolja. A tagintézmény vezető megbízása a fenti jogszabályok alapján a költségvetési szerv vezetőjének hatásköre. A pályázati eljárás lefolytatása után, a megbízás megadása előtt, az érintett település Képviselő-testületének egyetértését köteles kikérni a költségvetési szerv vezetője. A költségvetési szerv vezetője a tagintézmény vezetését átmenetileg és tartósan is elláthatja.”

**szövegrész helyébe a**

„A költségvetési szerv vezetőjének megbízási rendje: A költségvetési szerv vezetőjét, (igazgatóját) A pedagógusok új életpályájáról szóló 2023. évi LII. törvény, valamint A pedagógusok új életpályájáról szóló 2023. évi LII. törvény végrehajtásáról szóló 401/2023. (VIII. 30.) Kormányrendeletben maghatározottak alapján, pályázat útján 5 éves időtartamra az Alsó- Tisza-menti Önkormányzati Társulás Társulási Tanácsa bízza meg. A költségvetési szerv vezetője (igazgatója) felett az egyéb munkáltatói jogokat a Társulás Társulási Tanácsa Elnöke gyakorolja. Az intézményegység vezető megbízása a fenti jogszabályok alapján a költségvetési szerv vezetőjének (igazgatójának) hatásköre. A pályázati eljárás lefolytatása után, a megbízás megadása előtt, az érintett település Képviselő-testületének egyetértését köteles kikérni a költségvetési szerv vezetője (igazgatója). A költségvetési szerv vezetője (igazgatója) az intézményegység vezetését átmenetileg és tartósan is elláthatja.”

**szöveg lép.**

1. **Az alapító okirat 5.2. alpontjába foglalt táblázat a következő 5. sorral egészül ki.**

|  |  |  |
| --- | --- | --- |
| 5 | köznevelési foglalkoztatotti jogviszony | A pedagógusok új életpályájáról szóló 2023. évi LII. törvény |

Jelen módosító okiratot 2024. január 01. napjától kell alkalmazni.

Kelt: Csanytelek, 2023.

P.H.

Erhard Gyula

Társulás Társulási Tanács Elnöke